රූස්වෙල්ට් මහතා අමරිකානු ජනාධිපති ධුරයට සිව් වරක් තේරී පත්වූ පසු එක් පුද්ගලයකුට එසේ අසීමීතව  එවන් බලගතු පදවියක් දැරීමට අවස්ථාව ලැබීම මගින් යහ පාලනයට අනර්ථයක් මිස කිසිදු ලෙසකින් සෙතක් නොවන බව තීරණය කල අමරිකානු කොන්ග්‍රස් සභිකයෝ එක අයෙකුට ජනාධිපති පදවිය දැරියහැකි උපරිම වාරගණන දෙවරකට සීමා කරමින් නීති සම්පාදනය කොට සම්මත කොට ගත්තෝය.1977 ලැබූ 5/6 ජයග්‍රහණයෙන් උද්දාමයට පත්වූ ජේ. ආර්. ජයවර්ධන නම්වූ සටකපට දේශපාලුවා අමරිකානු, ප්‍රංශ සහ වෙනත් නොයෙක් ආණ්ඩුක්‍රම ව්‍යවස්ථා අධ්‍යයනය කොට ඒ සියල්ලේ ඒකාධිපති ආඥාදායකත්වයට ඉවහල්වන වගන්ති උපුටා එකට අනා කලතා මෙදියත කිසිදු දේශයක දක්නට නොලැබෙන පරිදි අසීමිත බලතල ජනාධිපතිවරයාහට හිමිවන ව්‍යාවස්ථාවක් නිර්මාණය කළේය.